Ամբողջ Թուրքիայով մեկ, հայերին, իբր տեղահանում էին ուրիշ մարզեր, բայց իրականում, ոչնչացնում էին նրանց, սպանում էին լեռնային կիրճերում, շպրտում ծովը, անապատում թողնում առանց ջրի, մի քանի գեղեցիկ աղջիկների տեղավորեցին հասարակաց տներում` զինվորների համար, իսկ ընդնանրապես, սպանում էին բոլորին. և՛ կանանց, և՛ ծերերին, և՛ կրծքի երեխաներին: Դա գենոցիդի առաջին փորձն էր: Հիտլերականները վեց միլիոն հրեա սպանեցին, երիտթուրքերը` միլիոնուկես հայ: Եթե ութ հարյուր հազար հայեր հասան Ռուսաստան, Մերձավոր Արևելք, Ֆրանսիա և Միացյալ Նահանգներ, դա բացատրվում է գերմանական ճշտապահության բացակայությամբ, տեխնիկայի հետամնացությամբ` թուրքերը գազի խցեր չունեին: